Document ID: /roh_data/filtered/fineweb-2-filterrobots_roh.jsonl.gz/34948

L'export da tals aviuns betg equipads vegnia dentant decis da cas tar cas uschia il minister da l'exteriur. Clients pussaivels n'èn dentant betg vegnids numnads. Tenor infurmaziuns da la gasetta "Washington Post" duain l'Italia, la Tirchia ed intginas monarchias dal golf avair interess.
La Svizra vul era cumprar dronas
Sin l'entir mund produceschan be paucs pajais dronas da cumbat, sper ils Stadis Unids èn quai tranter auter era l'Israel e la China. Era la Svizra vul cumprar dronas. Avant in'emna ha il Cussel federal decidì da cumprar 6 dronas dal producent israelian Elbit Systems per radund 250 milliuns francs. Il parlament ha anc da decider davart questa cumpra.